চাঁপাইনবাবগঞ্জে আয়েশা খাতুন (২৪) নামে প্রতিবন্ধী এক তরুণীকে ধর্ষণের পর হত্যা মামলায় পাঁচ আসামির মৃত্যুদণ্ডের আদেশ দিয়েছেন আদালত। বৃহস্পতিবার বেলা পৌনে ১টার দিকে চাঁপাইনবাবগঞ্জ নারী ও শিশু নির্যাতন দমন ট্রাইব্যুনাল-২ এর বিচারক শওকত আলী এ রায় দেন।
রায় ঘোষণার সময় আদালতে দুই আসামি উপস্থিত ছিলেন। অন্যরা পলাতক রয়েছেন। তাৎক্ষণিকভাবে আসামিদের পরিচয় জানা যায়নি।
২০১৫ সালে ১৪ জুন সদর উপজেলার মহারাজপুর মেলা মোড় এলাকার থেকে প্রতিবন্ধী আয়শাকে (২৪) ডেকে নিয়ে একটি আমবাগানে ধর্ষণের পর হত্যা করা হয়। এ ঘটনার পর দিন সদর থানায় একটি হত্যা মামলা করা হয়। দীর্ঘ শুনানি ও সাক্ষ্যগ্রহণ শেষে আজ এ মামলায় পাঁচজনের মৃত্যুদণ্ড দেয়া হলো।